תקנות הפצת שידורים באמצעות תחנות שידור ספרתיות (דמי הפצה)

{{ח:התחלה}}
{{ח:כותרת|תקנות הפצת שידורים באמצעות תחנות שידור ספרתיות (דמי הפצה), התשפ״ב–2022}}

{{ח:פתיח-התחלה}}
{{ח:תיבה|ק״ת תשפ״ב, 3282|תקנות הפצת שידורים באמצעות תחנות שידור ספרתיות (דמי הפצה)|https://olaw.org.il/takanot/takanot-10225.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותנו לפי {{ח:חיצוני|חוק הפצת שידורים באמצעות תחנות שידור ספרתיות#סעיף 9|סעיפים 9(א)}} {{ח:חיצוני|חוק הפצת שידורים באמצעות תחנות שידור ספרתיות#סעיף 14|ו־14}} {{ח:חיצוני|חוק הפצת שידורים באמצעות תחנות שידור ספרתיות|לחוק הפצת שידורים באמצעות תחנות שידור ספרתיות, התשע״ב–2012}} (להלן – החוק), ולאחר התייעצות עם הגורם המפעיל, אנו מתקינים תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”דמי הפצה“ – סך כל התשלומים והעלויות הכרוכים בהפעלתן, בתפעולן, ובתחזוקתן של תחנות שידור ספרתיות, וכן כל תשלום שוטף אחר בשל הפצת שידורים כאמור, למעט עלות ההקמה, מחולקים בין הגופים ששידוריהם מופצים באמצעות תחנות השידור הספרתיות לפי {{ח:חיצוני|חוק הפצת שידורים באמצעות תחנות שידור ספרתיות#סעיף 9|סעיף 9 לחוק}} ולפי תקנות אלה;
{{ח:ת|סוג=הגדרה}} ”עלות הפעלת הרדיו במרבב אחד“ – סכום של 1,200,000 שקלים חדשים לכל שנה;
{{ח:ת|סוג=הגדרה}} ”עלות הפעלת הרדיו בשני מרבבים“ – סכום של 1,000,000 שקלים חדשים לכל שנה;
{{ח:ת|סוג=הגדרה}} ”עלות הפעלת מרבב אחד“ – סכום של 28,700,000 שקלים חדשים לכל שנה;
{{ח:ת|סוג=הגדרה}} ”עלות הפעלת שני מרבבים“ – סכום של 36,000,000 שקלים חדשים לכל שנה;
{{ח:ת|סוג=הגדרה}} ”רבעון“ – תקופה של שלושה חודשים שתחילתה ב־1 בינואר, ב־1 באפריל, ב־1 ביולי או ב־1 באוקטובר בכל שנה.

{{ח:סעיף|2|דמי הפצה}}
{{ח:ת}} כל אחד מהגופים שלהלן ששידוריו מופצים באמצעות תחנות השידור הספרתיות, ישלם, מדי שנה בשנה, סכום דמי הפצה כמפורט {{ח:פנימי|סעיף 3|בתקנות 3 עד 5}}, לפי מספר הערוצים שבהם מופצים שידוריו כמפורט {{ח:חיצוני|חוק הפצת שידורים באמצעות תחנות שידור ספרתיות#סעיף 6|בסעיפים 6(א)}} {{ח:חיצוני|חוק הפצת שידורים באמצעות תחנות שידור ספרתיות#סעיף 7|ו־7(א) עד (ב1) לחוק}} ולפי התקופה שבה מופצים שידוריו, ובהתחשב בסוג הטכנולוגיה שבאמצעותה מופצים השידורים:
{{ח:תת|(1)}} בעלי רישיונות לשידורי טלוויזיה;
{{ח:תת|(2)}} בעלי רישיון זעיר ובעלי רישיון זעיר ייעודי;
{{ח:תת|(3)}} הכנסת, לגבי שידורי ערוץ הכנסת;
{{ח:תת|(4)}} תאגיד השידור הישראלי – במסגרת ערוצי טלוויזיה;
{{ח:תת|(5)}} הטלוויזיה הלימודית;
{{ח:תת|(6)}} משדר ערוץ ייעודי;
{{ח:תת|(7)}} משדר ערוץ נושאי;
{{ח:תת|(8)}} תאגיד השידור הישראלי – במסגרת ערוצי רדיו;
{{ח:תת|(9)}} גלי צה״ל;
{{ח:תת|(10)}} בעלי זיכיונות לשידורי רדיו;
{{ח:תת|(11)}} שירות ההתגוננות האזרחית.

{{ח:סעיף|3|דמי הפצה – מרבב אחד}}
{{ח:ת}} הופצו השידורים לפי {{ח:חיצוני|חוק הפצת שידורים באמצעות תחנות שידור ספרתיות|החוק}} באמצעות מרבב אחד, ישלמו הגופים המפורטים {{ח:פנימי|סעיף 2|בתקנה 2}} בעד הפצת שידוריהם בערוץ אחד בטכנולוגיית חדות רגילה, דמי הפצה כמפורט להלן:
{{ח:תת|(1)}} כל גוף מהגופים המפורטים {{ח:פנימי|סעיף 2|בתקנה 2(1)}} ששידוריו הופצו בתחנות השידור הספרתיות, ישלם בעד הפצת שידוריו בערוץ טלוויזיה אחד דמי הפצה כמפורט {{ח:חיצוני|חוק הפצת שידורים באמצעות תחנות שידור ספרתיות#סעיף 9|בסעיף 9(ז)(2) לחוק}};
{{ח:תת|(2)}} כל גוף מהגופים המפורטים {{ח:פנימי|סעיף 2|בתקנה 2(2) עד (7)}} ששידוריו הופצו בתחנות השידור הספרתיות, ישלם בעד הפצת שידוריו בערוץ טלוויזיה אחד, דמי הפצה בסכום השווה לעלות הפעלת מרבב אחד בניכוי עלות הפעלת הרדיו במרבב אחד ובניכוי סכום דמי ההפצה ששילמו הגופים המפורטים {{ח:פנימי|סעיף 2|בתקנה 2(1)}} והסכום שבו נשא אוצר המדינה לפי {{ח:חיצוני|חוק הפצת שידורים באמצעות תחנות שידור ספרתיות#סעיף 9|סעיף 9(ז)(2) לחוק}}, מחולק במספר ערוצי הטלוויזיה שניתן להפיץ על גבי המרבב בניכוי מספר הערוצים שבהם מופצים שידוריהם של הגופים המפורטים {{ח:פנימי|סעיף 2|בתקנה 2(1)}}.

{{ח:סעיף|4|דמי הפצה – שני מרבבים}}
{{ח:ת}} הופצו השידורים לפי {{ח:חיצוני|חוק הפצת שידורים באמצעות תחנות שידור ספרתיות|החוק}} באמצעות שני מרבבים, ישלמו הגופים המפורטים {{ח:פנימי|סעיף 2|בתקנה 2}} בעד הפצת שידוריהם בערוץ אחד בטכנולוגיית חדות רגילה, דמי הפצה כמפורט להלן:
{{ח:תת|(1)}} כל גוף מהגופים המפורטים {{ח:פנימי|סעיף 2|בתקנה 2(1)}} ששידוריו הופצו בתחנות השידור הספרתיות, ישלם דמי הפצה בסכום הזהה לסכום שהיה משלם לפי {{ח:פנימי|סעיף 3|תקנה 3(1)}};
{{ח:תת|(2)}} כל גוף מהגופים המפורטים {{ח:פנימי|סעיף 2|בתקנה 2(2) עד (7)}}, ששידוריהם הופצו באמצעות תחנות השידור הספרתיות, ישלם בעד הפצת שידוריו בערוץ טלוויזיה אחד דמי הפצה בסכום השווה לעלות הפעלת שני מרבבים בניכוי עלות הפעלת הרדיו בשני מרבבים ובניכוי סכום דמי ההפצה ששילמו הגופים המפורטים {{ח:פנימי|סעיף 2|בתקנה 2(1)}} והסכום שבו נשא אוצר המדינה לפי {{ח:חיצוני|חוק הפצת שידורים באמצעות תחנות שידור ספרתיות#סעיף 9|סעיף 9(ז)(2) לחוק}}, מחולק במספר הערוצים שניתן להפיץ על גבי שני המרבבים בניכוי מספר הערוצים שבהם מופצים שידוריהם של הגופים המפורטים {{ח:פנימי|סעיף 2|בתקנה 2(1)}}.

{{ח:סעיף|5|תשלום בעד קיבולת פנויה}}
{{ח:ת}} נוסף על התשלום לפי {{ח:פנימי|סעיף 3|תקנות 3(2)}} {{ח:פנימי|סעיף 4|או 4(2)}}, לפי העניין, ישלמו הגופים המפורטים {{ח:פנימי|סעיף 2|בתקנה 2(3) עד (5)}}, ששידוריהם הופצו באמצעות תחנות השידור הספרתיות, את עלות הקיבולת הפנויה, לפי {{ח:חיצוני|חוק הפצת שידורים באמצעות תחנות שידור ספרתיות#סעיף 9|סעיף 9(ב)(1) לחוק}}; בתקנה זו, ”עלות הקיבולת הפנויה“ – הסכום המתקבל מעלות הפעלת מרבב אחד או שני מרבבים, לפי העניין, בניכוי עלות הפעלת הרדיו במרבב אחד או בשני מרבבים, לפי העניין, ובניכוי דמי ההפצה ששילמו הגופים המפורטים {{ח:פנימי|סעיף 2|בתקנה 2(1) עד (7)}} יחד, והסכום שנשא בו אוצר המדינה לפי {{ח:חיצוני|חוק הפצת שידורים באמצעות תחנות שידור ספרתיות#סעיף 9|סעיף 9(ז)(2) לחוק}}.

{{ח:סעיף|6|הפצה של ערוץ בטכנולוגיית חדות גבוהה}}
{{ח:ת}} לעניין חישוב התשלום לפי {{ח:פנימי|סעיף 4|תקנות 4}} {{ח:פנימי|סעיף 5|ו־5}}, אם הופצו שידורי ערוץ טלוויזיה בטכנולוגיית חדות גבוהה, יחולו הוראות אלה:
{{ח:תת|(1)}} לעניין חישוב מספר ערוצי הטלוויזיה המופצים על גבי המרבב, ערוץ טלוויזיה ששידוריו מופצים בטכנולוגיית חדות גבוהה ייספר כשני ערוצים בטכנולוגיית חדות רגילה;
{{ח:תת|(2)}} ערוץ טלוויזיה בטכנולוגיית חדות גבוהה ישלם דמי הפצה בסכום שמשלם גוף בעד הפצת שידוריו בערוץ אחד בטכנולוגיית חדות רגילה לפי {{ח:פנימי|סעיף 3|תקנה 3(2)}} או לפי {{ח:פנימי|סעיף 4|תקנה 4(2)}}, לפי העניין, בעד כל אחד מהערוצים שלו לפי {{ח:חיצוני|חוק הפצת שידורים באמצעות תחנות שידור ספרתיות#סעיף 6|סעיף 6(א) לחוק}}.

{{ח:סעיף|7|דמי ההפצה של משדרי הרדיו}}
{{ח:ת}} הגופים המפורטים {{ח:פנימי|סעיף 2|בתקנה 2(8) עד (11)}}, ישלמו ביחד את עלות הפעלת הרדיו במרבב אחד או בשני מרבבים, לפי העניין; כל גוף ישלם בעד הפצת שידוריו בערוץ רדיו אחד, דמי הפצה בסכום העומד על סכום עלות הפעלת הרדיו במרבב אחד או בשני מרבבים, לפי העניין, מחולק במספר ערוצי הרדיו שניתן להפיץ על גבי כל המרבבים לפי {{ח:חיצוני|חוק הפצת שידורים באמצעות תחנות שידור ספרתיות#סעיף 7|סעיף 7(א) לחוק}}.

{{ח:סעיף|8|הצמדה}}
{{ח:ת}} הסכומים הקבועים {{ח:פנימי|סעיף 1|בתקנה 1}} יעודכנו ב־1 בינואר בכל שנה (בסעיף קטן זה – יום העדכון), לפי שיעור השינוי במדד ביום העדכון לעומת המדד שהיה ידוע ב־1 בינואר בשנה שקדמה לו, ולעניין יום העדכון הראשון – לעומת המדד שהיה ידוע ביום י״ד בטבת התשע״ח (1 בינואר 2018); הסכומים האמורים יעוגלו לסכום הקרוב שהוא מכפלה של 10 שקלים חדשים; לעניין זה, ”מדד“ – מדד המחירים לצרכן שמפרסמת הלשכה המרכזית לסטטיסטיקה.

{{ח:סעיף|9|מועד תשלום דמי הפצה}}
{{ח:ת}} גוף החייב בתשלום דמי הפצה לפי {{ח:חיצוני|חוק הפצת שידורים באמצעות תחנות שידור ספרתיות#סעיף 9|סעיף 9 לחוק}}, ישלם את דמי ההפצה השנתיים הנדרשים ממנו בארבעה תשלומים רבעוניים, ביום הראשון של כל רבעון; אם במהלך רבעון נוספו או פסקו שידורים של גוף מסוים שהופצו באמצעות תחנות שידור ספרתיות, יערוך הגורם המממן עד לתום הרבעון שבו נוספו או פסקו שידורים של גוף מסוים כאמור, חישוב מעודכן של דמי ההפצה לכל אחד מהגופים החייבים בתשלום דמי הפצה, לרבות גופים החייבים בתשלום דמי הפצה ששידוריהם נוספו או הופסקו במהלך אותו רבעון מהמועד שבו פסקו או נוספו שידורים כאמור; כמו כן, ולפי תוצאות החישוב, ישיב הגורם המפעיל לגופים החייבים בתשלום דמי הפצה כאמור כספים המגיעים להם, או יגבה מהם כספים המגיעים לגורם המפעיל בעד תשלום דמי הפצה, לפי העניין, במסגרת תשלום דמי ההפצה של הרבעון העוקב.

{{ח:סעיף|10|הודעת תשלום}}
{{ח:ת}} מנהל הגורם המפעיל ימסור לכל אחד מן הגופים החייבים בתשלום דמי הפצה כמפורט {{ח:פנימי|סעיף 2|בתקנה 2}}, הודעה על סכום התשלום הרבעוני של כל אחד מן הגופים כאמור לפי תקנות אלה, לא יאוחר מ־14 ימים לפני תחילת כל רבעון.

{{ח:סעיף|11|דמי הפצה שלא שולמו במועדם}}
{{ח:ת}} דמי הפצה שלא שולמו במועד שנקבע בתקנות אלה יישאו הפרשי הצמדה וריבית כמשמעותם {{ח:חיצוני|חוק פסיקת ריבית והצמדה|בחוק פסיקת ריבית והצמדה, התשכ״א–1961}}, מן המועד שנקבע לתשלומם ועד למועד תשלומם בפועל, וזאת בלי לגרוע מכל סעד או סמכות אחרת הנתונים לגורם המפעיל עקב אי־תשלום כאמור.

{{ח:סעיף|12|מס ערך מוסף}}
{{ח:ת}} לתשלומים לפי תקנות אלה ייווסף מס ערך מוסף אם הוא חל לפי דין.

{{ח:סעיף|13|תחילה}}
{{ח:ת}} תחילתן של תקנות אלה ביום ז׳ בסיוון התשע״ז (1 ביוני 2017) (להלן – יום התחילה).

{{ח:סעיף|14|הוראת מעבר}}
{{ח:תת|(א)}} על אף האמור בתקנות אלה, על דמי הפצה שמועד תשלומם חל מיום התחילה עד היום הקובע לא יחולו {{ח:פנימי|סעיף 8|תקנות 8}} {{ח:פנימי|סעיף 11|ו־11}}.
{{ח:תת|(ב)}} מועד תשלום דמי ההפצה שמועד תשלומם חל מיום התחילה עד היום הקובע יהיה בתוך 14 ימים מיום הפרסום או מיום קבלת דרישת תשלום מהגורם המפעיל, המאוחר מביניהם.
{{ח:תת|(ג)}} על אף האמור בתקנת משנה (ב), הגורם המפעיל רשאי, לבקשת גוף חייב, לפרוס את תשלום דמי ההפצה שמועד תשלומם חל מיום התחילה עד היום הקובע לתקופה שלא תעלה על 24 חודשים מיום הפרסום; לעניין זה ישקול הגורם המפעיל, בין השאר, את גובה החוב, את השפעת פריסתו על יציבותו הפיננסית של הגורם המפעיל ואת הנזק שייגרם לגוף חייב אם ישלם את החוב במועד האמור בסעיף קטן (ב); החלטה כאמור תתקבל בתוך 14 ימים מיום הגשת הבקשה.
{{ח:תת|(ד)}} בקשה כאמור בתקנת משנה (ג) תוגש בתוך 14 ימים מיום הפרסום או מיום קבלת דרישת התשלום מהגורם המפעיל, המאוחר מביניהם; מניין הימים לתשלום לפי תקנת משנה (ב) ייעצר עם הגשת הבקשה כאמור בתקנת משנה (ג), עד לקבלת החלטת הגורם המפעיל.
{{ח:תת|(ה)}} על אף האמור בתקנת משנה (א), אם אושרה לגוף חייב פריסת חוב לפי תקנת משנה (ג) לתקופה של מעל 18 חודשים, {{ח:פנימי|סעיף 8|תקנות 8}} {{ח:פנימי|סעיף 11|ו־11}} יחולו מהחודש ה־18 והלאה.
{{ח:תת|(ו)}} לא עמד גוף חייב בתשלום החוב לפי תקנת משנה (ב) או בפריסת התשלומים לפי תקנת משנה (ג), חייב הגוף החייב לשלם את מלוא יתרת סכום החוב ויחולו על יתרת החוב {{ח:פנימי|סעיף 8|תקנות 8}} {{ח:פנימי|סעיף 11|ו־11}}.
{{ח:תת|(ז)}} תשלומים ששילם גוף חייב לגורם המפעיל בעד דמי הפצה טרם יום הפרסום, יקוזזו מסכום החוב שיחושב לפי תקנות אלה.
{{ח:תת|(ח)}} בתקנה זו –
{{ח:תת|סוג=הגדרה}} ”גוף חייב“ – גוף החייב בתשלום דמי הפצה לפי תקנות אלה;
{{ח:תת|סוג=הגדרה}} ”היום הקובע“ – ב׳ בתמוז התשפ״ב (1 ביולי 2022);
{{ח:תת|סוג=הגדרה}} ”יום הפרסום“ – יום פרסומן של תקנות אלה ברשומות {{ח:הערה|(התקנות פורסמו ביום 27.6.2022)}}.

{{ח:חתימות|כ״ב בסיוון התשפ״ב (21 ביוני 2022)}}
* '''אביגדור ליברמן'''
שר האוצר
* '''יועז הנדל'''
שר התקשורת
{{ח:סוגר}}
{{ח:סוף}}
[[קטגוריה:בוט חוקים]]